Diari Oficial de la Generalitat Valenciana


Sumari del DOGV 9118, del 01-07-2021 (2021/7194)

RESOLUCIÓ de 24 de juny de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 513.30, Planificació, transports i logística, de la Conselleria de Política Territorial, Obres Públiques i Mobilitat, per import de 31.611.609 d'euros, que implica la inclusió d'una nova línia de subvenció de concessió directa d'ajudes a empreses del sector del transport públic de viatgers amb autobús per carretera de la Comunitat Valenciana afectades per la crisi econòmica derivada de la Covid-19. Expedient 08.007/21-087.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7194


Data del document
:   24-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de juny de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 513.30, Planificació, transports i logística, de la Conselleria de Política Territorial, Obres Públiques i Mobilitat, per import de 99.335.982 d'euros, que implica la inclusió d'una nova línia de subvenció de concessió directa d'ajudes a empreses del sector del transport públic de viatgers amb autobús per carretera de la Comunitat Valenciana afectades per la crisi econòmica derivada de la Covid-19. Expedient 08.007/21-087. [2021/7194]  
La duració de la pandèmia Covid-19 i les mesures adoptades per les diferents administracions per a combatre-la han generat una sèrie de conseqüències directes i indirectes en el sector del transport públic discrecional de viatgers amb autobús per carretera en la Comunitat Valenciana. Aquestes conseqüències, en el pla econòmic, han suposat una disminució notable en els ingressos que posa en risc la viabilitat d'aquestes empreses.  
Per això, el Decret llei 8/2021, de 7 de maig, del Consell, té per objecte aprovar les mesures extraordinàries per a respondre a l'impacte generat per la crisi sanitària i econòmica conseqüència de la Covid-19 mitjançant l'establiment i la concessió d'ajudes per a garantir la continuïtat de l'activitat de transport públic discrecional de viatgers amb autobús per carretera en la Comunitat Valenciana, equilibrant l'estructura financera de les persones físiques o xicotetes i mitjanes empreses, amb la finalitat de dotar-les de liquiditat. Aquestes ajudes formen part del pla «Resistir» per a fer costat als sectors més afectats per la pandèmia.  
L'article 5 del mencionat decret llei assenyala que la dotació d'aquestes ajudes ascendeix a un import global màxim de 03.384.832 euros. En conseqüència, amb la finalitat de donar cobertura pressupostària a les esmentades ajudes, i de conformitat amb la disposició addicional segona del Decret llei que estableix que podran finançar-se amb càrrec als fons que corresponguen a la Comunitat Valenciana, procedents dels recursos addicionals REACT-EU, Ajuda a la Recuperació per a la Cohesió i els Territoris d'Europa, que s'apliquen en el marc dels Fons Estructurals, com a resposta de la Unió Europea a la pandèmia, la Conselleria de Política Territorial, Obres Públiques i Mobilitat proposa generar crèdit per import de 20.266.588 euros en el capítol 4 del programa 513.30, Planificació, transports i logística, i la inclusió d'una nova línia de subvenció de concessió denominada «Ajudes per a empreses del sector del transport públic discrecional de viatgers amb autobús per carretera de la Comunitat Valenciana, afectades per la crisi econòmica derivada de la Covid-19» destinada a persones físiques o xicotetes i mitjanes empreses, que siguen titulars d'autoritzacions de transport públic discrecional de viatgers amb autobús per carretera (VD) residenciades en la Comunitat Valenciana, d'acord amb el que conste en la seua inscripció en el Registre d'Empreses i Activitats de Transport (REAT).  
  
A aquest efecte i en virtut del que es disposa en la disposició addicional segona del Decret llei 8/2021, del Consell, en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 494.22, «FEDER. REACT-EU», per import de 08.987.929 euros.  
  
Segon  
Autoritzar la generació de crèdit, en l'aplicació pressupostària 20.18.70.336.45.8 per import de 13.980.054 euros, que implica la inclusió d'una nova línia de subvenció de concessió directa en l'annex de subvencions i transferències corrents del programa 513.30, Planificació, transports i logística, amb les dades descriptives, que es detalla a continuació:  
  
Codi: S1026 Denominació: Ajudes per a empreses del sector del transport públic discrecional de viatgers amb autobús per carretera de la Comunitat Valenciana, afectades per la crisi econòmica derivada de la Covid-19.  
Import: 66.135.698 Beneficiaris previstos: persones físiques o xicotetes i mitjanes empreses, titulars d'autoritzacions de transport públic discrecional de viatgers amb autobús per carretera residenciades en la Comunitat Valenciana.  
Manera de concessió:  
Concessió directa 168.1 C)  
Decret llei 8/2021 Descripció i finalitat: ajudes urgents a les empreses que presten serveis de transport públic discrecional de viatgers amb autobús per carretera en la Comunitat Valenciana.  
La finalitat és garantir la continuïtat de la prestació d'aquests serveis públics, de tal forma que continue garantint-se el dret a la mobilitat de les persones.  
Publicació de dades: Sí APORTACIÓ GV: 0  
APORTACIÓ EXTERNA:  
I494.22 FEDER. REACT UE 05.798.705  
  
  
  
Tercer  
A conseqüència de l'import generat, es modifica la FP3 del programa 513.30, Planificació, transports i logística, en les dades relatives a l'aplicació d'ingressos 494.22, que queden establides en els termes següent:  
  
Codi Ingrés Origen/Destinació del finançament Cap. Línia Import  
494.22 FEDER. REACT-EU. 92.619.609  
 Ajudes urgents a les empreses que presten serveis de transport públic discrecional de viatgers amb autobús per carretera en la Comunitat Valenciana. 4 S1026 49.430.942  
  
  
València, 24 de juny de 2021.- El conseller d'Hisenda i Model Econòmic: Vicent Soler i Marco.